Diari Oficial de la Generalitat Valenciana


Sumari del DOGV 8348, del 27-07-2018 (2018/7463)

RESOLUCIÓ de 24 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, amb l'objecte de la promoció de la convivència democràtica, i projectes i iniciatives que promoguen el desenvolupament de drets i llibertats fonamentals, empesos per les universitats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8348

Data del DOGV
:   27-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7463


Data del document
:   24-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 24 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, amb l'objecte de la promoció de la convivència democràtica, i projectes i iniciatives que promoguen el desenvolupament de drets i llibertats fonamentals, empesos per les universitats de la Comunitat Valenciana. [2018/7463]  
  
  
Per Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 7837, 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
En l'ordre esmentada es regulen tres línies d'ajudes, corresponent l'assenyalada com a línia 3 a ajudes destinades a subvencionar projectes i iniciatives en matèria de drets i llibertats fonamentals, règim electoral i recuperació de la memòria històrica, a fi de la promoció de la convivència democràtica, empesos per les universitats de la Comunitat Valenciana.  
Per mitjà de la Resolució de 26 de febrer de 2018, la Conselleria de Justícia, Administració Pública, Reformes Democràtiques i Llibertats Públiques va convocar, per a l'any 2018, subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, i projectes i iniciatives que promoguen el desenvolupament de drets i llibertats fonamentals, empesos per les universitats de la Comunitat Valenciana (DOGV 8248, 06.03.2018).  
Vistes les sol·licituds presentades a l'empara de l'esmentada resolució, i vist que la comissió de valoració, en la reunió de data 9 de juliol de 2018, ha aprovat l'informe en què es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Vist l'informe de l'òrgan instructor de data 13 de juliol de 2018, pel qual s'informa que les entitats beneficiàries de les referides subvencions compleixen tots els requisits per a accedir a les ajudes establides en la convocatòria.  
Per tot això, en compliment d'allò que s'ha preceptuat en els articles 6 i 9 de l'esmentada Ordre 21/2016, de 19 de juliol, així com en el resolc huité de la Resolució de 26 de febrer de 2018, i de conformitat amb el que preveu el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i l'article 160.4 de la Llei 1/2015, de 6 de febrer, resolc:  
  
  
Primer  
Concedir una subvenció als projectes de les universitats que se citen en l'annex I de la present resolució per un import global de 114.108,50 - (cent catorze mil cent huit euros amb cinquanta cèntims), amb càrrec al capítol IV, línia de subvenció S7920000 del programa 08.47.46.098.60, de la Direcció General de Reformes Democràtiques i Accés a la Justícia, del pressupost de la Generalitat per a 2018.  
  
En el citat annex es detalla l'import assignat a cada un dels projectes de les universitats que han superat els 10 punts, atenent a l'ordre de puntuació i fins a l'esgotament dels fons establits en la convocatòria.  
  
  
Segon  
En l'annex II es relaciona aquella Universitat la sol·licitud de la qual queda inadmesa, amb indicació de la causa de la inadmissió.  
  
Tercer  
1. La justificació de les subvencions per part de les universitats beneficiàries es realitzarà d'acord amb el que estableix l'article 14 de les bases reguladores.  
2. La presentació de la justificació es farà de manera telemàtica en els termes que preveu el resolc quart de la Resolució de 26 de febrer de 2018. Els justificants hauran de correspondre's amb la quantitat concedida en la resolució de subvenció.  
3. Es reduirà proporcionalment la subvenció en cas que la justificació de les despeses realitzades no abaste la quantia atorgada, així com quan havent-se subvencionat una part del cost total de l'activitat, no es justifique l'import total de la despesa que suposa l'exercici de l'activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència a l'interessat.  
  
Quart  
1. El pagament de les subvencions es realitzarà en pagament únic, després de la justificació de la despesa realitzada, per mitjà de la transferència bancària al compte designada per la universitat beneficiària en la seua sol·licitud.  
2. El termini màxim per a la presentació de la justificació de la subvenció finalitzarà el 14 de novembre de 2018.  
  
Cinqué  
Les universitats beneficiàries quedaran sotmeses a les actuacions de control i supervisió contingudes en l'article 13 de les bases reguladores.  
  
  
Contra aquesta resolució, que posa fi a la via administrativa, pot interposar-se un recurs potestatiu de reposició davant el mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú, sense perjuí que puguen interposar qualsevol altre que hi estimen pertinent.  
  
València, 24 de juliol de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
ANNEX II  
  
Universitat de València 1  
  
Motiu d'inadmissió:  
1. Sol·licitud presentada fora de termini, apartat 3 del punt quart de la convocatòria, que estableix: «l'incompliment del termini de presentació de sol·licituds determinarà, automàticament, la inadmissió de la sol·licitud».